Document ID: 31994R0110

ΚΑΝΟΝΙΣΜΟΣ (ΕΚ) αριθ. 110/94 ΤΗΣ ΕΠΙΤΡΟΠΗΣ της 21ης Ιανουαρίου 1994 για την τροποποίηση του κανονισμού (ΕΟΚ) αριθ. 2839/93 σχετικά με την ειδική πώληση βουτύρου από τα αποθέματα της παρέμβασης που προορίζονται για εξαγωγή προς τις Δημοκρατίες που προέκυψαν από τη διάλυση της Σοβιετικής Ένωσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργάνωσης στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2839/93 της Επιτροπής της 18ης Οκτωβρίου 1993 σχετικά με την ειδική πώληση του βουτύρου από τα αποθέματα της παρέμβασης που προορίζονται για εξαγωγή προς τις Δημοκρατίες που προέκυψαν από τη διάλυση της Σοβιετικής Ένωσης (3), όπως τροποποιήθηκε από τον κανονισμό (ΕΚ) αριθ. 3170/93 (4), προβλέπει, στο άρθρο 2 παράγραφοι 1 και 4, την τελευταία προθεσμία για υποβολή προσφορών σύμφωνα με τη διαδικασία προκήρυξης διαγωνισμών που προβλέπεται στον εν λόγω κανονισμό και, στο άρθρο 8 παράγραφος 3, την προθεσμία διεκπεραίωσης των τελωνειακών διατυπώσεων για τη διάθεση του προϊόντος στην κατανάλωση στις Δημοκρατίες που προβλέπονται στο άρθρο 1 παράγραφος 2- ότι οι προθεσμίες αυτές ορίστηκαν για να τηρηθούν οι προθεσμίες οι οποίες είχαν τεθεί με την παρέκκλιση που αποφασίστηκε στις 22 Ιουνίου 1993 από την επιτροπή του πρωτοκόλλου για τις λιπαρές ουσίες του γάλακτος, της οποίας η αρμοδιότητα εντάσσεται στο πλαίσιο της Γενικής Συμφωνίας Δασμών και Εμπορίου (GATT)- ότι οι προθεσμίες αυτές παρατείνονται με την απόφαση της 20ής Δεκεμβρίου 1993 της εν λόγω επιτροπής και ότι, κατά συνέπεια, καλό είναι να τροποποιηθούν και οι προθεσμίες που ορίζονται στα ανωτέρω άρθρα του κανονισμού (ΕΟΚ) αριθ. 2839/93-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2839/93 τροποποιείται ως εξής:
1. Στο άρθρο 2 παράγραφοι 1 και 4, η ημερομηνία "14 Δεκεμβρίου 1993" αντικαθίσταται από την ημερομηνία "22 Μαρτίου 1994".
2. Στο άρθρο 8 παράγραφος 3, η ημερομηνία "31 Μαρτίου 1994" αντικαθίσταται από την ημερομηνία "30 Ιουνίου 1994".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Ιανουαρίου 1994.

Labels: 10
3
17
18